
110 DR 31.10.2011 

 
Pesakit yang dirujuk dari fasiliti swasta atau klinik kesihatan kerajaan boleh 

mendapatkan temu janji terus ke klinik pakar hospital kementerian dengan menelefon 
ataupun datang sendiri ke klinik pakar kita. Tarikh temu janji yang diberi bergantung 
pada keadaan klinikal pesakit dan doktor yang merujuk kes bolehlah berkonsultasi 
dengan pakar-pakar di hospital untuk mendapatkan temu janji yang lebih awal jika 
keadaan klinikal pesakit memerlukan rawatan segera.  

Tuan Yang di-Pertua, mengikut Perintah Fi Perubatan 1982, caj yang 
dikenakan untuk pesakit yang dirujuk daripada pegawai perubatan ke hospital kerajaan 
untuk mendapatkan rawatan pakar adalah percuma untuk kali pertama, sementara caj 
sebanyak RM5 dikenakan untuk follow-up, dengan izin. Bagi rujukan kes dari pengamal 
perubatan swasta ke hospital kerajaan, caj yang dikenakan adalah RM30 bagi rawatan 
pertama, sementara RM5 untuk setiap follow-up. Dengan itu, adalah jelas bahawa tiada 
kekangan untuk mengadakan rujukan kepada pakar perubatan.  

Tuan Yang di-Pertua, saya cuba untuk memendekkan jawapan bagi memberi 
laluan kepada beberapa kementerian yang masih belum menjawab.  

Tuan Yang di-Pertua, Yang Berhormat Hulu Rajang bertanyakan mengenai 
rancangan Kementerian Kesihatan untuk memerangi penyakit-penyakit berbahaya 
seperti malaria dan melioidosis di kawasan tersebut. Untuk makluman, berdasarkan 
kepada sistem pemantauan Bahagian Kawalan Penyakit Kementerian Kesihatan, 
kejadian malaria menurun setiap tahun. Pada tahun ini, sehingga bulan September 
2011, terdapat sebanyak 4,129 kes malaria dilaporkan di seluruh negara iaitu 
penurunan sebanyak 17.5 peratus berbanding dengan tempoh yang sama pada tahun 
2010. Negeri Sarawak pula dilaporkan kejadian malaria mencatatkan penurunan iaitu 
33.3 peratus berbanding tempoh yang sama dengan catatan kes sebanyak 1,340.  

Penurunan kes ini Tuan Yang di-Pertua, disebabkan oleh program kawalan 
malaria yang berkesan, dan insiden kes malaria di seluruh negara juga telah 
dikurangkan lebih daripada 50 peratus dari 0.55 kes kepada seribu penduduk pada 
tahun 2000 kepada 0.24 kes kepada seribu penduduk pada tahun 2010.  

Tuan Yang di-Pertua, Yang Berhormat Hulu Rajang mengatakan bahawa 
kematian yang disebabkan oleh penyakit campak kecil ataupun campak sekam ataupun 
measles dalam bahasa Inggerisnya dengan izin, dalam negara kita yang serba moden 
ini seperti yang berlaku beberapa tahun yang lepas di kalangan masyarakat Penan 
tidak seharusnya dibiarkan berlarutan. Untuk pengetahuan Yang Berhormat, kali 
terakhir wabak measles dilaporkan di daerah ini adalah pada tahun 2005 yang 
melibatkan masyarakat Penan. Semenjak itu, tiada kes terbaru measles ataupun 
campak dilaporkan di kalangan kanak-kanak di kawasan ini. Measles boleh dicegah 
dengan imunisasi menggunakan vaksin MMR (measles, mumps and rubella). Liputan 
untuk negeri Sarawak pada tahun 2010 adalah sebanyak 95.4 peratus.  

Tuan Yang di-Pertua, Yang Berhormat Sibuti telah meminta supaya Klinik 
1Malaysia ditambah... 

Datuk Billy Abit Joo [Hulu Rajang]: Yang Berhormat, bagaimana dengan 
meliodosis yang berlaku di Bakun, Tubau dan sebagainya? Ini yang sedang berlaku 
sekarang. 

Datuk Rosnah bte Haji Abd. Rashid Shirlin: Okey Yang Berhormat, saya 
akan menjawab mengenai persoalan meliodosis sebentar lagi Yang Berhormat. Izinkan 
saya meneruskan. Yang Berhormat Sibuti telah meminta supaya Klinik 1Malaysia yang 
terdapat di kawasan beliau iaitu Taman Tunku ditambah untuk dijadikan klinik ibu dan 
anak serta cadangan beliau supaya klinik-klinik Pekan Bekenu dan Pekan Niah dinaik 
taraf sebagai poliklinik.  

Tuan Yang di-Pertua, Kementerian Kesihatan menyambut baik cadangan 
untuk menaik taraf perkhidmatan Klinik 1Malaysia Taman Tunku dengan menyediakan 
perkhidmatan kesihatan ibu dan anak di bangunan yang bersebelahan dan akan 
menyediakan peruntukan setelah perincian kos diperolehi. Tindakan ini juga telah 
diambil oleh kementerian tentang cadangan untuk menaik taraf klinik di luar bandar 
seperti Bekenu dan juga Niah. Jabatan Kesihatan Negeri Sarawak telah pun 
memulakan proses perolehan tanah untuk menaik taraf Klinik Kesihatan Bekenu. 
Peruntukan sejumlah RM200 ribu telah disediakan oleh kementerian untuk menaik taraf 
Klinik Kesihatan Niah untuk menambah ruang menunggu, makmal dan bilik 
pemeriksaan pesakit.  



Pesakit yang dirujuk dari fasiliti swasta atau klinik kesihatan kerajaan boleh. mendapatkan temu janji terus ke klinik pakar hospital kementerian dengan menelefon ataupun datang sendiri ke klinik pakar kita. Tarikh temu janji yang diberi bergantung pada keadaan klinikal pesakit dan doktor yang merujuk kes bolehlah berkonsultasi dengan pakar-pakar di hospital untuk mendapatkan temu janji yang lebih awal jika keadaan klinikal pesakit memerlukan rawatan segera. Tuan Yang di-Pertua, mengikut Perintah Fi Perubatan 1982, caj yang dikenakan untuk pesakit yang dirujuk daripada pegawai perubatan ke hospital kerajaan untuk mendapatkan rawatan pakar adalah percuma untuk kali pertama, sementara caj sebanyak RM5 dikenakan untuk follow-up, dengan izin. Bagi rujukan kes dari pengamal perubatan swasta ke hospital kerajaan, caj yang dikenakan adalah RM30 bagi rawatan pertama, sementara RM5 untuk setiap follow-up. Dengan itu, adalah jelas bahawa tiada kekangan untuk mengadakan rujukan kepada pakar perubatan. Tuan Yang di-Pertua, saya cuba untuk memendekkan jawapan bagi memberi laluan kepada beberapa kementerian yang masih belum menjawab. Tuan Yang di-Pertua, Yang Berhormat Hulu Rajang bertanyakan mengenai rancangan Kementerian Kesihatan untuk memerangi penyakit-penyakit berbahaya seperti malaria dan melioidosis di kawasan tersebut. Untuk makluman, berdasarkan kepada sistem pemantauan Bahagian Kawalan Penyakit Kementerian Kesihatan, kejadian malaria menurun setiap tahun. Pada tahun ini, sehingga bulan September 2011, terdapat sebanyak 4,129 kes malaria dilaporkan di seluruh negara iaitu penurunan sebanyak 17.5 peratus berbanding dengan tempoh yang sama pada tahun 2010. Negeri Sarawak pula dilaporkan kejadian malaria mencatatkan penurunan iaitu 33.3 peratus berbanding tempoh yang sama dengan catatan kes sebanyak 1,340. Penurunan kes ini Tuan Yang di-Pertua, disebabkan oleh program kawalan malaria yang berkesan, dan insiden kes malaria di seluruh negara juga telah dikurangkan lebih daripada 50 peratus dari 0.55 kes kepada seribu penduduk pada tahun 2000 kepada 0.24 kes kepada seribu penduduk pada tahun 2010. Tuan Yang di-Pertua, Yang Berhormat Hulu Rajang mengatakan bahawa kematian yang disebabkan oleh penyakit campak kecil ataupun campak sekam ataupun measles dalam bahasa Inggerisnya dengan izin, dalam negara kita yang serba moden ini seperti yang berlaku beberapa tahun yang lepas di kalangan masyarakat Penan tidak seharusnya dibiarkan berlarutan. Untuk pengetahuan Yang Berhormat, kali terakhir wabak measles dilaporkan di daerah ini adalah pada tahun 2005 yang melibatkan masyarakat Penan. Semenjak itu, tiada kes terbaru measles ataupun campak dilaporkan di kalangan kanak-kanak di kawasan ini. Measles boleh dicegah dengan imunisasi menggunakan vaksin MMR (measles, mumps and rubella). Liputan untuk negeri Sarawak pada tahun 2010 adalah sebanyak 95.4 peratus. Tuan Yang di-Pertua, Yang Berhormat Sibuti telah meminta supaya Klinik 1Malaysia ditambah... Datuk Billy Abit Joo [Hulu Rajang]: Yang Berhormat, bagaimana dengan meliodosis yang berlaku di Bakun, Tubau dan sebagainya? Ini yang sedang berlaku sekarang. Datuk Rosnah bte Haji Abd. Rashid Shirlin: Okey Yang Berhormat, saya akan menjawab mengenai persoalan meliodosis sebentar lagi Yang Berhormat. Izinkan saya meneruskan. Yang Berhormat Sibuti telah meminta supaya Klinik 1Malaysia yang terdapat di kawasan beliau iaitu Taman Tunku ditambah untuk dijadikan klinik ibu dan anak serta cadangan beliau supaya klinik-klinik Pekan Bekenu dan Pekan Niah dinaik taraf sebagai poliklinik. Tuan Yang di-Pertua, Kementerian Kesihatan menyambut baik cadangan untuk menaik taraf perkhidmatan Klinik 1Malaysia Taman Tunku dengan menyediakan perkhidmatan kesihatan ibu dan anak di bangunan yang bersebelahan dan akan menyediakan peruntukan setelah perincian kos diperolehi. Tindakan ini juga telah diambil oleh kementerian tentang cadangan untuk menaik taraf klinik di luar bandar seperti Bekenu dan juga Niah. Jabatan Kesihatan Negeri Sarawak telah pun memulakan proses perolehan tanah untuk menaik taraf Klinik Kesihatan Bekenu. Peruntukan sejumlah RM200 ribu telah disediakan oleh kementerian untuk menaik taraf Klinik Kesihatan Niah untuk menambah ruang menunggu, makmal dan bilik pemeriksaan pesakit.